Eupleurus

se systematisk inndeling

Aphodius (Eupleurus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små til middelsstore (5-8 millimeter), nokså brede, blanke, mørkt rødbrune til svarte gjødselbiller. Hode og pronotum er store og utgjør en stor del av totallengden. Hodet er skovlformet, litt innbuktet foran i midten. Pronotum er svært grovt og uregelmessig spredt punktert. Dekkvingene har dype lengdefurer.

Levevis 
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse 
Slekten er utbredt i den palearktiske sone. Arten furegjødselbille har forekommet i Norge, men er nå trolig utdødd her.

Systematisk inndeling / europeiske arter 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Eupleurus Mulsant, 1842 
 Europeiske arter:
 furegjødselbille, Aphodius (Eupleurus) subterraneus (Linnaeus, 1758)
 Øvrige arter:
 Aphodius (Eupleurus) antiquus Faldermann, 1835
 Aphodius (Eupleurus) fuscipennis Mulsant, 1842

Kilder 
 Liste over artene
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 Bilde av Eupleurus subterraneus
 Bilde av Eupleurus antiquus
 

Gjødselbiller
Biller formelt beskrevet i 1842
Dyr formelt beskrevet av Martial Étienne Mulsant